ที่ นร 1004/ว 5 สํานักงาน ก.พ.ถนนติวานนท์ จังหวัดนนทบุรี 110005 มีนาคม 2556 เรื่อง การบริหารทรัพยากรบุคคลในจังหวัดชายแดนภาคใต้เรียน (เวียนกระทรวง กรม และจังหวัด)อ้างถึง 1. หนังสือสํานักงาน ก.พ. ที่ นร 1006/ว 1 ลงวันที่ 14 มีนาคม 2551 2. หนังสือสํานักงาน ก.พ. ที่ นร 1006/ง 7 ลงวันที่ 6 มีนาคม 2552อื่นๆ - ตามหนังสือที่อ้างถึง 1 และ 2 ก.พ. ได้กําหนดหลักเกณฑ์การบริหารงานบุคคลสําหรับ ข้าราชการพลเรือนสามัญซึ่งได้รับคําสั่งจากทางราชการให้ปฏิบัติงานในหน้าที่ประจําในจังหวัดชายแดนภาคใต้เป็นกรณีพิเศษ ความแจ้งแล้ว นั้น บัดนี้ ก.พ. พิจารณาแล้วเห็นว่า เพื่อแก้ไขปัญหาอุปสรรคในการบริหารทรัพยากรบุคคล ในจังหวัดชายแดนภาคใต้ของส่วนราชการ และเพื่อสร้างขวัญ กําลังใจ และแรงจูงใจให้แก่ข้าราชการพลเรือนสามัญผู้ปฏิบัติงานในพื้นที่จังหวัดดังกล่าว ซึ่งต้องปฏิบัติงานในสถานการณ์ที่ไม่ปกติ สมควรเพิ่มเติมหลักเกณฑ์ในการบริหารทรัพยากรบุคคลในจังหวัดชายแดนภาคใต้ให้มีความเหมาะสมยิ่งขึ้น ก.พ. จึงอาศัยอํานาจตามมาตรา 8 (3) และมาตรา 55 แห่งพระราชบัญญัติระเบียบข้าราชการพลเรือน พ.ศ. 2551 กําหนดหลักเกณฑ์ วิธีการ และเงื่อนไขการคัดเลือกเพื่อบรรจุบุคคลเข้ารับราชการในจังหวัดปัตตานี จังหวัดยะลา และจังหวัดนราธิวาส ดังต่อไปนี้ 1. ในกรณีที่ส่วนราชการมีเหตุผลความจําเป็นต้องดําเนินการสรรหาเพื่อบรรจุบุคคลเข้ารับราชการในตําแหน่งประเภททั่วไป ระดับปฏิบัติงาน หรือประเภทวิชาการ ระดับปฏิบัติการ ในจังหวัดปัตตานี จังหวัดยะลา หรือจังหวัดนราธิวาส โดยวิธีการคัดเลือก ให้ผู้บังคับบัญชาซึ่งมีอํานาจสั่งบรรจุตามมาตรา 57 มอบอํานาจให้ผู้ว่าราชการจังหวัดดังกล่าว ดําเนินการคัดเลือกรวมทั้งสั่งบรรจุและแต่งตั้งผู้ผ่านการคัดเลือกให้ดํารงตําแหน่งที่มอบให้ดําเนินการคัดเลือกนั้น 2. ในกรณีที่เป็นการคัดเลือกเพื่อบรรจุบุคคลเข้ารับราชการในตําแหน่งประเภททั่วไประดับปฏิบัติงานตาม 1 นอกจากจะต้องมีคุณสมบัติทั่วไปและไม่มีลักษณะต้องห้ามตามที่กฎหมายกําหนดแล้ว ผู้สมัครเข้ารับการคัดเลือกต้องมีคุณสมบัติอย่างใดอย่างหนึ่ง ดังต่อไปนี้ ด้วย (1) เป็นผู้เคยมีชื่ออยู่ในทะเบียนบ้านในจังหวัดปัตตานี จังหวัดยะลา หรือจังหวัดนราธิวาส เป็นเวลาติดต่อกันไม่น้อยกว่า 5 ปี หรือเป็นผู้มีชื่ออยู่ในทะเบียนบ้านในจังหวัดดังกล่าวเป็นเวลาติดต่อกันไม่น้อยกว่า 5 ปี นับถึงวันปิดรับสมัคร (2) เป็นผู้ซึ่งเกิดในจังหวัดปัตตานี จังหวัดยะลา หรือจังหวัดนราธิวาส (3) เป็นผู้เคยศึกษาในสถานศึกษาที่ตั้งอยู่ในจังหวัดปัตตานี จังหวัดยะลา หรือจังหวัดนราธิวาส เป็นเวลาติดต่อกันไม่น้อยกว่า 5 ปี หรือเป็นผู้ซึ่งอยู่ในระหว่างศึกษาในสถานศึกษาที่ตั้งอยู่ในจังหวัดดังกล่าวเป็นเวลาติดต่อกันไม่น้อยกว่า 5 ปี นับถึงวันปิดรับสมัคร (4) เป็นผู้เคยทํางานหรืออยู่ในระหว่างการทํางานในจังหวัดปัตตานี จังหวัดยะลาหรือจังหวัดนราธิวาส เป็นเวลาติดต่อกันไม่น้อยกว่า 5 ปี นับถึงวันปิดรับสมัคร โดยมีหนังสือรับรองการทํางานจากหน่วยงานของรัฐหรือจากนิติบุคคลที่ผู้นั้นเคยทํางานหรือทํางานอยู่ด้วย หรือ (5) เป็นผู้เคยศึกษาหรืออยู่ในระหว่างศึกษาในสถานศึกษาตาม (3) และเคยทํางานหรืออยู่ในระหว่างการทํางานในจังหวัดตาม (4) รวมกันแล้วไม่น้อยกว่า 5 ปี นับถึงวันปิดรับสมัคร 3. ให้จังหวัดที่ได้รับมอบอํานาจแต่งตั้งคณะกรรมการคัดเลือกขึ้นคณะหนึ่งประกอบ ด้วย (1) ผู้ว่าราชการจังหวัดนั้นหรือรองผู้ว่าราชการจังหวัด เป็นประธาน ที่ผู้ว่าราชการจังหวัดนั้นมอบหมาย (2) ผู้แทนส่วนราชการที่มอบอํานาจให้มีการคัดเลือก เป็นกรรมการ (3) ผู้เชี่ยวชาญด้านการวัดและประเมินบุคคล เป็นกรรมการ ที่ผู้ว่าราชการจังหวัดนั้นแต่งตั้ง (4) หัวหน้าสํานักงานจังหวัด เป็นกรรมการและเลขานุการ 4. ให้คณะกรรมการคัดเลือกกําหนดหลักสูตรและวิธีการที่จะใช้ในการคัดเลือก โดยหลักสูตรที่จะกําหนดนั้นจะต้องสอดคล้องกับลักษณะงานที่จะต้องปฏิบัติ สะท้อนให้เห็นถึงความรู้ความสามารถ ทักษะ และสมรรถนะที่ต้องการ รวมทั้งคุณธรรม จริยธรรม การทํางานร่วมกับผู้อื่น ความตั้งใจในการทําประโยชน์เพื่อส่วนรวม และความสามารถในการปรับตัวกับสภาพแวดล้อม ส่วนวิธีการที่จะใช้ในการคัดเลือกนั้นต้องกําหนดให้ใช้วิธีการสอบสัมภาษณ์ และอาจกําหนดให้ใช้วิธีการสอบข้อเขียน วิธีการสอบปฏิบัติ หรือวิธีการอื่นใดที่เห็นสมควร ทั้งนี้ ต้องสามารถวัดและประเมินบุคคลที่เหมาะสมกับตําแหน่งที่จะคัดเลือกได้ 5. ให้จังหวัดที่ได้รับมอบอํานาจประกาศรับสมัครคัดเลือกโดยให้มีรายละเอียดในเรื่องต่าง ๆ ดังนี้ (1) ตําแหน่งที่จะบรรจุและแต่งตั้ง และเงินเดือนที่จะได้รับ (2) จํานวนตําแหน่งว่างที่เปิดรับสมัคร (3) ลักษณะงานที่ปฏิบัติของตําแหน่ง (4) คุณสมบัติทั่วไป ลักษณะต้องห้าม และคุณสมบัติเฉพาะสําหรับตําแหน่งของผู้มีสิทธิสมัครเข้ารับการคัดเลือก ในกรณีที่เป็นการรับสมัครตําแหน่งประเภททั่วไป ระดับปฏิบัติงาน ให้ระบุคุณสมบัติตาม 2 ด้วย (5) กําหนดการและวิธีการรับสมัคร (6) เอกสารและหลักฐานที่ใช้ในการสมัคร (7) การประกาศรายชื่อผู้มีสิทธิเข้ารับการคัดเลือกและกําหนดวัน เวลา สถานที่คัดเลือก (8) หลักสูตรและวิธีการคัดเลือกตามที่คณะกรรมการคัดเลือกกําหนด (9) เกณฑ์การตัดสิน (10) ระยะเวลาที่ประกาศรายชื่อผู้ผ่านการคัดเลือกมีผลใช้บังคับ (11) เงื่อนไขที่ผู้ได้รับการบรรจุและแต่งตั้งต้องอยู่ปฏิบัติงานในจังหวัดปัตตานี จังหวัดยะลา หรือจังหวัดนราธิวาสอย่างน้อย 2 ปี และ (12) เงื่อนไขอื่น (ถ้ามี) 6. เมื่อคณะกรรมการคัดเลือกดําเนินการคัดเลือกเสร็จแล้ว ให้จังหวัดที่ได้รับมอบอํานาจประกาศรายชื่อผู้ผ่านการคัดเลือกเรียงตามลําดับที่ที่ผ่านการคัดเลือก และให้ถือว่ารายชื่อดังกล่าว เป็นรายชื่อที่อยู่ในความรับผิดชอบของจังหวัดนั้น ในกรณีที่มีตําแหน่งที่จะบรรจุได้น้อยกว่าจํานวนผู้ผ่านการคัดเลือก ให้รายชื่อผู้ผ่านการคัดเลือกที่ยังไม่ได้รับการบรรจุนั้นยังมีผลใช้ได้ต่อไปอีกไม่เกิน ๒ ปีนับแต่วันประกาศรายชื่อผู้ผ่านการคัดเลือก ทั้งนี้ ภายใต้หลักเกณฑ์และเงื่อนไขทํานองเดียวกับการขึ้นบัญชีผู้สอบแข่งขันได้ แต่ถ้ามีการคัดเลือกในตําแหน่งประเภทเดียวกัน สายงานเดียวกัน ระดับเดียวกัน โดยใช้คุณสมบัติอย่างเดียวกันอีก และได้ประกาศรายชื่อผู้ผ่านการคัดเลือกใหม่แล้ว รายชื่อผู้ผ่านการคัดเลือกครั้งก่อนนั้นเป็นอันยกเลิก 7. ในกรณีที่จังหวัดปัตตานี จังหวัดยะลา หรือจังหวัดนราธิวาสซึ่งได้รับมอบอํานาจจาก ผู้มีอํานาจสั่งบรรจุตามมาตรา 57 มีตําแหน่งว่าง แต่ไม่ได้ดําเนินการคัดเลือก หรือไม่มีรายชื่อผู้ผ่านการคัดเลือกในจังหวัดนั้นที่ยังมีผลใช้บังคับอยู่ จังหวัดที่มีตําแหน่งว่างนั้นจะขอใช้รายชื่อผู้ผ่านการคัดเลือกในตําแหน่งประเภทเดียวกัน สายงานเดียวกัน และระดับเดียวกันของจังหวัดอื่นตาม 6 วรรคสอง เพื่อบรรจุบุคคลเข้ารับราชการในจังหวัดนั้นก็ได้ โดยอาจเรียกบรรจุตามลําดับที่ หรือโดยประเมินความรู้ ความสามารถ ทักษะ และสมรรถนะเพิ่มเติมก็ได้ การประเมินความรู้ความสามารถ ทักษะ และสมรรถนะตามวรรคหนึ่งให้กระทําโดย การเรียกผู้มีรายชื่อตาม 6 วรรคสอง เรียงตามลําดับที่ให้ได้จํานวน 3 เท่าของตําแหน่งว่าง แต่ถ้ามีรายชื่อที่เหลืออยู่น้อยกว่าจํานวนดังกล่าวก็ให้เรียกตามจํานวนที่เหลืออยู่ทั้งหมดตามรายชื่อนั้น และต้องกําหนดหลักสูตรและวิธีการประเมิน เกณฑ์การตัดสินตามแนวทางใน 4 และ 5 และกําหนดวันประเมินให้ผู้มีสิทธิเข้ารับการประเมินทราบล่วงหน้าก่อนกําหนดวันประเมินไม่น้อยกว่า 3 วันทําการ ในกรณีที่มีตําแหน่งที่จะบรรจุได้น้อยกว่าจํานวนผู้ผ่านการคัดเลือกในครั้งหลังนี้ให้รายชื่อผู้ผ่านการคัดเลือกที่ยังไม่ได้รับการบรรจุนั้นยังมีผลใช้ได้ต่อไปเท่ากับระยะเวลาที่เหลืออยู่ของรายชื่อที่ประกาศตาม 6 วรรคสอง 8. ให้จังหวัดที่ได้รับมอบอํานาจแจ้งข้อมูลและผลการดําเนินการให้ผู้มอบอํานาจและก.พ. ทราบภายในระยะเวลา 30 วันนับแต่วันที่ดําเนินการแล้วเสร็จ จึงเรียนมาเพื่อโปรดทราบและถือปฏิบัติต่อไปทั้งนี้ได้แจ้งให้กรมและจังหวัดทราบด้วยแล้วผู้มีอํานาจลงนาม - ขอแสดงความนับถือ (นายนนทิกร กาญจนะจิตรา)เลขาธิการ ก.พ.อื่นๆ - ศูนย์สรรหาและเลือกสรรโทร. 0 2547 1941, 0 2547 1943 - 4, 0 2547 1946โทรสาร 0 2547 1954